যুবকের রহস্য মৃত্যু, রণক্ষেত্র পাণ্ডবেশ্বর, মাথা ফাটল ডিসির

অন্ডাল : যুবকের রহস্য মৃত্যু। পশ্চিম বর্ধমানের পাণ্ডবেশ্বরে এক যুবকের ঝুলন্ত দেহ উদ্ধার ঘিরে তুলকালাম এলাকায় ভাঙচুর। যুবকের মৃতদেহ উদ্ধারকে কেন্দ্র করে রণক্ষেত্র পাণ্ডবেশ্বরের (Pandaveswar) কুমারডিহি গ্রাম। দেহ উদ্ধার করতে গিয়ে বিক্ষোভের মুখে পড়ল পুলিশ (Police Attacked Pandaveswar)। উত্তপ্ত গ্রামবাসীরা পুলিশকে লক্ষ্য ইট বৃষ্টি। পাল্টা পুলিশের লাঠিচার্জ। গ্রামবাসীদের ছোড়া ইটে আক্রান্ত হলেন ডিসি অভিষেক গুপ্ত। গ্রামবাসীদের অভিযোগ যুবককে খুন করে দেহ ঝুলিয়ে দেওয়া হয়েছে। ঘটনায় এক দম্পতিকে আটক করা হয়েছে।

পুলিশ সূত্রের খবর, পাণ্ডবেশ্বর থানার কুমারডিহি গ্রামে মৃত যুবকের নাম পল্লবের বাড়ি। ওই যুবকের সঙ্গে পাশের পাড়ার এক মহিলার বিবাহ বহির্ভূত সম্পর্ক ছিল। রাতে পল্লব চুপিসারে ওই মহিলার বাড়ি যায়। মহিলার স্বামী বিষয়টি দেখে ফেললে ওই যুবককে আটকে রাখে ঘরের মধ্যে। এর কিছুক্ষণ পর ওই ঘর থেকে যুবকের ঝুলন্ত দেহ উদ্ধার হয় । বিষয়টি চাউর হতে ছড়ায় উত্তেজনা । খবর যায় পুলিশে। পুলিশ দেহ উদ্ধার করে। কিন্তু অভিযোগ ওঠে বাড়ির লোককে না জানিয়েই পুলিশ দেহ নিয়ে গিয়েছে। তা নিয়ে চরম উত্তেজনা ছড়ায় এলাকায়। বাড়ি ও দোকানে ভাংঙরের ঘটনা ঘটে। সাইকেল মোটরসাইকেল ও ভাঙচুর চালানো হয়। পুলিশকে লক্ষ্য করে চলে ইট বৃষ্টি । পরিস্থিতি সামাল দিতে পাল্টা পুলিশের লাঠিচার্জ।

আরও পড়ুন: হাওড়ার ঘরছাড়াদের দেওয়া হল আর্থিক ক্ষতিপূরণ, স্থায়ী সমাধান চায় বাসিন্দারা

খবর পেয়ে ঘটনাস্থলে যান ডিসি অভিষেক গুপ্তা। গ্রামবাসীদের ইটের ঘায়ে আক্রান্ত হন আসানসোল দুর্গাপুর পুলিশের ডিসি (পূর্ব) অভিষেক গুপ্তা। বেশ কয়েকজন পুলিশ কর্মী আহত হন বলে স্থানীয় সূত্রে জানা যায় । উত্তেজিত জনতাকে ছত্রভঙ্গ করতে পুলিশও পাল্টা লাঠিচার্জ করে বলে অভিযোগ । পরিস্থিতি উত্তপ্ত হয়ে উঠলে আশেপাশের থানা থেকে বিশাল পুলিশ বাহিনী ঘটনাস্থলে আসে । বেশ কয়েকজনকে আটক করে পুলিশ। এখনও এলাকায় রয়েছে চাপা উত্তেজনা। এদিকে যুবকের মৃত্যু হল কী করে তা নিয়ে ধোঁয়াশা রয়েছে। যুবকের রহস্যমৃত্যুতে একাধিক প্রশ্ন উঠতে। তদন্তে পুলিশ। ডিসি (পূর্ব) অভিষেক গুপ্তা বলেন, “যুবকের মৃতদেহ নিয়ে উত্তেজনা ছড়িয়েছিল। গ্রামবাসীদের আমরা বুঝিয়েছি উত্তেজনা করে লাভ হবে না। ঘটনায় চারজন পুলিশ আক্রান্ত হয়েছে। তবে এখন পরিস্থিতি নিয়ন্ত্রণে আছে।

অন্য খবর দেখুন